**Опис на задача**

**Анализа на правната рамка како поддршка за воспоставување на системот за интеграција и инклузија на бегалци и странци во Република Северна Македонија**

**Општа рамка**

Во 2024 година, Влада на Република Северна Македонија, преку сеопфатна коалиција на учесници од јавен и приватен сектор, цела експертска јавноста, домашна и меѓународна заедница, подготвила дваесетгодишна Национална развојна стратегија 2024-2044 која беше усвоена од Собрание на Република Северна Македонија на крај на 2024 година.

Национална развојна стратегија е клучен стратешки документ што ја дефинира визијата за развој на Република Северна Македонија, која во основа се темели врз три базични национални развојни цели: 1. Зајакнување на конкурентноста на економијата преку функционален и иновативен екосистем, усовршување на вештините, знаењето, вклученоста и отпорноста на граѓаните; 2. Модели на управување што се отворени, отчетни, сеопфатни и отпорни, способни да спречат и соодветно да реагираат, поттикнувајќи просперитет за сите општествени групи; 3. Социјалната инклузија што подразбира подобрени социјални, здравствени и образовни услуги во насока на обезбедување корист за поединците, бизнисите и за општеството во целина.

Овие национални развојни цели се планира да се реализираат преку шест клучни стратешки области: 1. Одржлива, иновативна и конкурентна економија; 2. Одржлив локален и регионален развој што обезбедува кохезија; 3. Демографска ревитализација, социјален и културен развој; 4. Сигурно, безбедно и отпорно општество; 5. Владеење на правото и добро управување и 6. Зелена трансформација.

Изготвувањето на оваа стратегија е дел од заложба на Влада на Република Северна Македонија за одговорен и инклузивен пристап во планирањето на иднината на државата со што Стратегијата придонесува кон стабилност, развој и поголеми можности за секој граѓанин, како и кон доследно водење на јавните политики во следните две децении.

Како дел од овие заложби, во СТРАТЕШКА ОБЛАСТ: ВЛАДЕЕЊЕ НА ПРАВОТО И ДОБРО УПРАВУВАЊЕ, Национална развојна стратегија ја дефинира и политиката на инклузија и интеграција на бегалците и странците во одделна цел “Ефикасна заштита на основните човекови слободи и права и заштита на заедниците“ со приоритет број 3. ЗАШТИТА НА НЕМНОЗИНСКИТЕ ЗАЕДНИЦИ, НА СИРОМАШНИТЕ ЛИЦА, И ЛИЦАТА ШТО СЕ ДЕЛ ОД МИГРАЦИСКИТЕ ТЕКОВИ. Во овој дел концептот на развој на интеграциската политика кон странците со регулиран престој во државата, барателите на азил и бегалците, треба да овозможи државни политики/мерки со кои ќе ѝ се овозможи, преку интеграцијата во образовниот процес, пазарот на труд и другите општествени дејности, на оваа засегната група да стане одговорен дел од економскиот, социјалниот и политичкиот живот во земјата, со целосно почитување на културните и социјалните разлики, како и на човековите права и човечкото достоинство.

Следствено на тоа, Министерството за социјална политика, демографија и млади, како институција одговорна за креирање и спроведување на политиките за интеграција и инклузија, има потреба од ангажирање на експерт кои ќе спроведе анализа на законодавна рамка и ќе даде препораки за решенијата кои ќе бидат дел од идната законодавна рамка неопходна за воспоставување на системот на инклузија и интеграција на ова целната група.

**Цели – општи и специфични**

**Оваа иницијатива допринесува за општа развојна цел:**

* Градењето општество со инклузивен развој и почитувањето на човековите права во најширока смисла и заштитата од секаков облик на дискриминација. Социјалната кохезија е суштинскиот елемент на успешното општество и е показател дека земјата е добро место за живот и за работа.
* Поддршката на државната политика којашто се стреми кон остварување и унапредување на правата на припадниците на немнозинските заедници пред сè, преку остварување на правата во областа на вработувањето, образованието, културата и други области во кои со закон се уредени правата на припадниците на заедниците.

**Специфични цели:**

* Креирање на законски решенија како поддршка на законодавна рамка неопходна за креирање и имплементирање на политиките за интеграција и инклузија на лица под меѓународна заштита и странци со регулиран престој да земат активно учество во социо-економски живот на земја.

**Активности**

**Во процесот на испорачување на целта, Министерството социјална политика, демографија и млади очекува експертот да спроведе следните активности:**

* **Активност 1 – Спроведување на анализа на законите поврзани со областите на интеграција и инклузија**

Во овој дел, експертот спроведува анализа на постојните национални закони и подзаконски акти, и законите на ниво на Европска унија, и земјите членки одделно, со цел давање препорака за потребата и начинот на дефинирање на законодавна рамка за интеграција и инклузија на лица од ова целна група.

* **Активност 2 – Споредување на анализа на законодавна рамка поврзана со оперативноста на воспоставување на системот за интеграција и инклузија**

Во овој дел, експертот спроведува анализа на законодавна рамка, административна рамка, и подзаконските акти – национални и на ниво на Европска унија, со цел давање препорака за дефинирање на законскиот основ за креирање на оперативни решенија како што е формирање на Центар за интеграција на бегалци и странци и неговото правно-административно поставување во системот.

* За сите анализи и дадени решенија и препораки, експертот се води од постојните стандарди дел од национално законодавство, стандардите на Европска унија преточени во законите и политичките одлуки, документи, и тие од рамката на ОН односно меѓународните стандарди. Каде е потребно, експертот, одделно анализира решенија од земјите членки на ЕУ како дел од анализи на најдобри практики.
* Експертот ќе земе превид и сите анализи кои веќе беа спроведени во изминатиот период за овие теми а со цел продолжување на изнаоѓање на најдобри решенија и избегнување на дуплирање на анализите и продуктите од истите. Цел материјал од овој тип ќе биде ставен на располагање од страна на Министерството за социјална политика, демографија и млади.
* Освен деск анализа, експертот се очекува да ги вклучи мислењата и од сите релевантни чинители од областа и целите на анализа како што се Министерство за правда, Министерство за европски прашања, Генерален секретаријат на ВРСМ во дел на НРС, Министерство за социјална политика, демографија и млади, Министерство за внатрешни работи, Министерство за образование и наука, Министерство за економија и труд, Министерство за локална самоуправа, како и агенциите кои се дел од административно-оперативна рамка како што се Центар за социјална работа, Агенција за вработување, невладини организации, како и претставници на меѓународни организации како што е УНХЦР, УНДП и другите релевантни чинители за кои ресорно Министерство ќе даден поддршка во дефинирање на сеопфатни контакти.

**Очекувани продукти**

* Активноста 1:
* Предлог текст на законските решенија (нов закон или измените на закони)
* Анализа со препораки
* Активноста 2:
* Препорака за правна и административна поставеност со одржливите карактеристики на оперативни решение кои би произлегле од анализа од активноста 2., како што е Центар за интеграција на бегалци и странци.

**Изборот на експерт / давател на услугата**

Министерството за социјална политика, демографија и млади бара експерт за спроведување на законодавна анализа со цел креирање на нови законски решенија како поддршка на системот за интеграција и инклузија на бегалци и странци.

**Локација и траење**

Експерт се очекува да ја спроведе анализа во период од 3 месеци од склучување на договорот за давање на оваа услуга.

Активности се лоцирани во Скопје.

Понудата вреди за цел период на годината до 31.12.2025. година како крајниот датум за затварање на проект во чии рамки се спроведува активноста.

**Потребни квалификации**

Квалификации и компетенции:

* Академски ниво стекнат во правни науки(дипломиран правник или повисоко ниво)
* Искуство во спроведување и пишување на слични анализи на законодавна рамка со посебен акцент на бегалското право, странци и миграции.
* Работно искуство стекнато преку директна работа со целната група во остварување на нивните права во државата.

**Постапка за доставување понуди, евалуација и административни прашања**

Доставената понуда треба да содржат три дела и тоа:

1. Техничка понуда
2. Финансиска понуда
3. Доказ за исполнетоста на условите (барани документи)
4. **Содржина на техничка понуда**

Во делот на техничката понуда апликантите треба да достават

* временската рамка - план на активности за периодот на ангажирање
* предлог методологија
* основната содржина на бараните продукти

1. **Содржина на финансиска понуда**

Финансиската понуда треба да содржи (еден) износ на надоместокот за целосно извршување на предметниот ангажман.

Понудата **не треба да вклучува ДДВ** имајќи предвид дека согласно со член 24-а станува збор за проект финансиран од странски донатор од законот за даночна постапка.

1. **Докази за исполнетост на услови**

Во делот на понудата за доказите за исполнетост на услови апликантот треба да ги достави следните документи:

* Доказ за стекнато академско ниво
* Биографија на претходен професионален ангажман (ЦВ)
* Листа на претходни анализи и продукти поврзани со тема
* Листа на ангажмани кои се однесуваат на директен ангажман во работа со целната група.
* Писма за препорака поврзано со исполнување на критериуми на овој оглас издадено од претходни работодавачи.

**Предвидени трошок и планот на исплата**

Никакви дополнителните трошоци во рамки на ангажманот нема да бидат признаени и покриени. Сите трошоци се предвидени во рамките на еден износ ставен во финансиска понуда.